CELEX: 62005CJ0148
Valstybės įsipareigojimų neįvykdymas
Direktyva 79/923/EEB
Vandenų, kuriuose veisiasi vėžiagyviai, kokybė
Priskyrimas vandenims, kuriuose veisiasi vėžiagyviai
Taršos mažinimui skirtos programos
Kontrolės parametrų nustatymas

Valstybės įsipareigojimų neįvykdymas – 1979 m. spalio 30 d. Tarybos direktyvos 79/923/EEB dėl vandenų, kuriuose veisiasi vėžiagyviai,
kokybės (OL L 281, p. 47) 3, 4 ir 5 straipsnių nevisiškas perkėlimas į nacionalinę teisę – Tam tikrų vandenų, kuriuose veisiasi
vėžiagyviai, nepriskyrimas, taršai mažinti skirtų programų nesudarymas ir kontrolės parametrų vertės nenustatymas.
Rezoliucinė dalis
1.
Airija:
–        nepriskirdama visų vandenų, kuriuose veisiasi vėžiagyviai ir kurie turi būti priskirti pagal 1979 m. spalio 30 d. Tarybos
direktyvos 79/923/EEB dėl vandenų, kuriuose veisiasi vėžiagyviai, kokybės 4 straipsnį,
–        priskirtiems arba priskirtiniems pagal Direktyvos 79/293 4 straipsnį vandenims, kuriuose veisiasi vėžiagyviai, nenustatydama
pagal šios direktyvos 3 straipsnį visų reikalaujamų verčių ir
–        nesiimdama pagal Direktyvos 79/923 5 straipsnį visų priemonių, būtinų programoms, skirtoms pagal jos 4 straipsnį priskirtinų
vandenų taršai mažinti, sudaryti,
neįvykdė įsipareigojimų pagal šią direktyvą.
2.
Priteisti iš Airijos bylinėjimosi išlaidas.